laion/Wikipedia-Exotic huggingface dataset:
וסילי אלכסנדרוביץ', נסיך רוסיה

וסילי אלכסנדרוביץ', נסיך רוסיה (ברוסית: Василий Александрович Романов; ‏7 ביולי 1907 – 23 ביוני 1989), היה נכדו של אלכסנדר השלישי, קיסר רוסיה, ונשיא אגודת משפחת רומנוב (אנ'). וסילי נולד ב-7 ביולי 1907 בגטצ'ינה, לאלכסנדר מיכאילוביץ', הנסיך הגדול של רוסיה ולקסניה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. אף על פי שהוא היה נכדו של אלכסנדר השלישי הוא לא קיבל את התואר "הנסיך הגדול של רוסיה", מכיוון שבקו הגברי הוא היה רק נינו של ניקולאי הראשון, קיסר רוסיה. זמן קצר לאחר לידתו נפרדו הוריו, ווסילי גדל אצל דודו ניקולאי השני, קיסר רוסיה. לאחר המהפכה הרוסית נעצרו הוריו, אחיו וסבתו על ידי הבולשביקים והושמו במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב וסילי את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. בשנותיו הראשונות בגלות, חי וסילי באנגליה עם אמו. בסוף שנות ה-20 הוא היגר לארצות הברית, שם בילה את שארית חייו. וסילי התפרנס מעבודה כנער בקתה, עובד מספנה, סוכן בורסה, יינן ומגדל תרנגולות בצפון קליפורניה. ב-31 ביולי 1931 התחתן וסילי עם הנסיכה נטליה אלכסנדרובנה גולטיסינה, בתו של הנסיך אלכסנדר גוליצין, בנו של מושל מוסקבה, ובשנת 1940 נולדה להם בתם מרינה וסיליבנה רומנובה. בשנת 1980 מונה וסילי לנשיא אגודת משפחת רומנוב לאחר מות אחיו דמיטרי אלכסנדרוביץ', נסיך רוסיה, וב-23 ביוני 1989 הוא מת בביתו בוודסייד, קליפורניה. מדיה וקבצים בנושא וסילי אלכסנדרוביץ', נסיך רוסיה בוויקישיתוף
רוזה הרמן

רוזה הרמן (בפולנית: Róża Herman;‏ 16 בינואר 1902 לודז' (האימפריה הרוסית, כיום בפולין) – 7 במרץ 1995 לודז') הייתה שחמטאית יהודייה-פולנייה בדרגת אמן בינלאומי לנשים. רוזה הרמן נולדה בלודז' למשפחה יהודית. ביוני 1935 היא השתתפה באליפות הראשונה בשחמט לנשים בפולין וסיימה במקום הרביעי. באוגוסט 1935 השתתפה באליפות העולם בשחמט לנשים שהתקיימה בוורשה וסיימה במקומות 5–6. בשנת 1937 רוזה הרמן סיימה במקום ה-6 באליפות פולין וחלקה מקומות 10–16 באליפות העולם לנשים. בשנת 1939 היא סיימה במקום השני באליפות פולין. בשנים 1949 ו-1950 רוזה הרמן הייתה אלופת פולין בשחמט, ובשנת 1951 היא זכתה בסגנות. באליפות האולם בשחמט לנשים 1950, שהתקיימה במוסקבה, רוזה הרמן סיימה במקום ה-16. רוזה הרמן סיימה אוניברסיטת ורשה ועסקה ברפואה. גם בעלה היה רופא. הם שרדו את השואה. ביתם נפטרה בשנת 1944. מדיה וקבצים בנושא רוזה הרמן בוויקישיתוף רוזה הרמן, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
חקובו בולבוצ'אן

חקובו (יעקב) בולבוצ'אן (בספרדית: Jacobo Bolbochán; ‏ 26 בדצמבר 1906 בואנוס איירס – 29 ביולי 1984 בואנוס איירס) היה שחמטאי יהודי-ארגנטינאי. חקובו (יעקב) בולבוצ'אן השתתף פעמים רבות באליפות ארגנטינה בשחמט. ב-1931 וב-1932 הוא זכה באליפות. בשנת 1933, 1935, 1937, 1946 ו-1950 הוא זכה במקום השני. במהלך הקריירה הוא השתתף בתחרויות בעיקר בדרום אמריקה. בשנת 1966 הוא השתתף בתחרות בינלאומית שנערכה בתל אביב. בשנת 1965 הוענקה לו דרגת אמן בינלאומי. בין השנים 1935 ל-1939 השתתף חקובו בולבוצ'אן ב-3 אולימפיאדות שחמט: חקובו בולבוצ'אן, באתר צ'סגיימס (באנגלית) Bolbochán, Jacobo - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
לנצ'יה רו

לנצ'יה רו (באנגלית: Lancia Ro bus) הוא אוטובוס מתוצרת יצרנית הרכב האיטלקית "לנצ'יה" אשר יוצר בין השנים 1952–1955. "Lancia 3Ro" (אנ') הייתה גרסת משאיות שייצרה "לנצ'יה" בין השנים 1938-1950 והאוטובוס "לנצ'יה רו" הייתה אחת הגרסאות המאוחרות של הסדרה. 32 מושבים 1 דלת הדגם יועד לנסיעות למרחקים ארוכים (נסיעות בינעירוניות) לנצ'יה Omicron לנצ'יה 140 לנצ'יה רו - תמונות (ראו תמונות אוטובוס) "לנצ'יה רו" - תמונות מדיה וקבצים בנושא לנצ'יה רו בוויקישיתוף לנצ'יה רו, סרטון באתר יוטיוב אוטובוסים שייצרה יצרנית הרכב "לנצ'יה" (ראו לנצ'יה רו) myntransportblog.com/2014/05/10/buses-lancia-turino-italy רשימת כלי הרכב שייצרה לנצ'יה (ראו: אוטובוסים) autocarbase.com/2012/12/lancia "לנצ'יה רו" revolvy
רולנד יעקובי

רולנד יעקובי (בהונגרית: Jacobi Roland;‏ 9 במרץ 1893 – 22 במאי 1951) היה שחקן טניס שולחן יהודי-הונגרי, אלוף העולם הראשון ביחידים (לונדון 1926), בעל 6 מדליות מאליפויות העולם, מהן 4 זהב, ביחידים, בזוגות, בזוגות מעורבים וקבוצתי. היה בין מייסדי הפדרציה הבינלאומית לטניס שולחן. יעקובי נולד בבאנסקה ביסטריצה, האימפריה האוסטרו-הונגרית. עורך דין במקצועו. במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה ב-4 מדליות, 3 זהב ו-1 כסף. מדליות זהב, בטורניר ליחידים לאחר שניצח במשחק הגמר את חברו לנבחרת זולטאן מצ'לוביץ' 0-3 במערכות (12-21, 22-24, 19-21), בטורניר בזוגות ביחד עם דניאל פצ'י לאחר שניצח במשחק הגמר את זולטאן מצ'לוביץ' ובלה וון קרלינג 1-3 במערכות (15-21, 11-21, 21-19, 11-21) ובטורניר הקבוצתי ביחד עם, זולטאן מצ'לוביץ', בלה וון קרלינג ודניאל פצ'י לפני אוסטריה שזכתה בכסף ואנגליה והודו שזכו בארד. מדליית כסף, בטורניר לזוגות מעורבים ביחד עם לינדה גליסון מבריטניה לאחר שהפסידו במשחק הגמר לזולטאן מצ'לוביץ' ומריה מדניאנסקי 2-0 במערכות (21-14, 21-8). באליפות העולם השנייה שנערכה בסטוקהולם, שוודיה בסוף ינואר 1928 הוא זכה בשתי מדליות, זהב וארד. מדליית זהב, בטורניר הקבוצתי ביחד עם שנדור גלנץ, לאסלו בלאק, זולטאן מצ'לוביץ' ודניאל פצ'י לפני אוסטריה ובריטניה ומדליית ארד בטורניר לזוגות ביחד עם זולטאן מצ'לוביץ'. בטורניר ביחידים הוא הפסיד בשלב שמנית הגמר ולא הצליח להגן על תוארו. Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
זולטאן מכלוביץ'

זולטאן מכלוביץ' (בהונגרית: Mechlovits Zoltán;‏ 1891 – 25 במרץ 1951, בודפשט) היה שחקן טניס שולחן יהודי-הונגרי, אלוף העולם השני ביחידים (סטוקהולם 1928), בעל 11 מדליות מאליפויות העולם, מהן 6 זהב, ביחידים, בזוגות מעורבים ובקבוצתי. היה בין מייסדי הפדרציה הבינלאומית לטניס שולחן. מכלוביץ' נולד בבודפשט ובמסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה ב-4 מדליות, 2 זהב ו-2 כסף. מדליות זהב, בטורניר לזוגות מעורבים ביחד עם מריה מדניאנסקי לאחר ניצחון במשחק הגמר על רולנד יעקובי ולינדה גליסון מבריטניה 0–2 במערכות (14–21, 8-21) ובטורניר הקבוצתי ביחד עם, רולנד יעקובי, בלה וון קרלינג ודניאל פצ'י לפני אוסטריה שזכתה בכסף ואנגליה והודו שזכו בארד. מדליות כסף, בטורניר ליחידים לאחר שהפסיד במשחק הגמר לחברו לנבחרת רולנד יעקובי 0–3 במערכות (21-12, 24-22, 21-19) ובטורניר בזוגות ביחד עם בלה וון קרלינג לאחר שהפסיד במשחק הגמר לרולנד יעקובי ודניאל פצ'י 1–3 במערכות (21-15, 21-11, 19-21, 21-11). באליפות העולם השנייה שנערכה בסטוקהולם, שוודיה בסוף ינואר 1928 הוא זכה ב-4 מדליות, 3 זהב ו-1 ארד. מדליות זהב, בטורניר ביחידים לאחר ניצחון במשחק הגמר על חברו לנבחרת לאסלו בלאק 2-3 במערכות (21-8, 21-18, 22-24, 12-21, 15-21), בטורניר בזוגות מעורבים ביחד עם מריה מדניאנסקי לאחר ניצחון במשחק הגמר על חברו לנבחרת דניאל פצ'י ואריקה מצגר מגרמניה 1–2 במערכות (21-19, 20-22, 16-21) ובטורניר הקבוצתי ביחד עם שנדור גלנץ, לאסלו בלאק, רולנד יעקובי ודניאל פצ'י לפני אוסטריה ובריטניה ומדליית ארד בטורניר לזוגות ביחד עם רולנד יעקובי לאחר שהפסידו בשלב חצי הגמר לצ'ארלס בול ופרד פרי מבריטניה 0–3 במערכות (21-14, 21-18, 21-12). באליפות העולם שנערכה בבודפשט, הונגריה בינואר 1929 הוא זכה ב-3 מדליות, 1 זהב ו-2 ארד. מדליית זהב, בטורניר הקבוצתי ביחד עם ויקטור ברנה, שנדור גלנץ, אישטוואן קלן ומיקלוש סבדוש לאחר 9 ניצחונות וללא הפסד, לפני אוסטריה ואנגליה. מדליות ארד, בטורניר ביחידים לאחר שהפסיד במשחק חצי הגמר לחברו לנבחרת מיקלוש סבדוש 2–3 במערכות (21-18, 22-24, 22-24, 21-17, 21-13) ובטורניר זוגות מעורבים ביחד עם מריה מדניאנסקי לאחר הפסד בשלב חצי הגמר ללאסלו בלאק ומגדה גל 3-2 במערכות (21-16, 13-21, 21-18, 11-21, 21-16), ולא הצליח להגן על תואריו אלה. בטורניר זוגות עם אישטוואן קלן הם הפסידו בשלב רבע הגמר לצ'ארלס בול ופרד פרי 2–3 במערכות. Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
היה לי חבר היה לי אח

"היה לי חבר היה לי אח" הוא שיר עברי שנכתב על ידי יורם טהרלב, הולחן על ידי יאיר רוזנבלום, ובוצע על ידי צוות הווי חיל האוויר עם הסולנית הזמרת נתנאלה. טהרלב כתב את השיר במהלך מלחמת יום הכיפורים, והוא הולחן על ידי יאיר רוזנבלום. השיר, העוסק בחברות ורעות, הפך למזוהה עם המלחמה. השיר, בביצועו של צוות הווי חיל האוויר עם הסולנית נתנאלה, יצא לאור בתוכניתה "מוכרחים להמשיך לנגן" שהועלתה ב־1974. בריאיון שנערך איתו אמר טהרלב: השיר הוקלט באווירה של אחרי מלחמת יום הכיפורים. דברים רבים נסדקו והתערערו באותה מלחמה... הוא עוסק בדבר החשוב ביותר אותו מגלות המלחמות: החברות". במצעד הפזמונים העברי השנתי של קול ישראל לשנת תשל"ד-1974 הגיע השיר למקום השמיני. השיר בוצע גם על ידי אמנים אחרים כשהביצועים המוכרים יותר הם של יגאל בשן, אבי פרץ שהקליט את השיר באלבום שהקדיש לשירי יאיר רוזנבלום ב-1997, ושל דודו טסה, שהקליט את השיר במסגרת אלבומו השלישי בשנת 2003. מידע על היצירה "היה לי חבר היה לי אח" באתר מיוזיק בריינז "היה לי חבר היה לי אח" באתר של אקו"ם מילות השיר "היה לי חבר היה לי אח", באתר שירונט מבחר שירים באתר האינטרנט של יורם טהרלב דני אדלסון, הֱיֵה לִי חָבֵר, הֱיֵה לִי אָח, באתר אתם זוכרים את השירים, ‏7.1.24
גרג סטנטון

גרג סטנטון (באנגלית: Greg Stanton; נולד ב-8 במרץ 1970) הוא פוליטיקאי אמריקאי חבר המפלגה הדמוקרטית המכהן כנציג המחוז התשיעי של אריזונה בבית הנבחרים של ארצות הברית. קודם לכן כיהן כראש עיריית פיניקס. סטנטון נולד בפיניקס, בנם של פרד ומרי אן. סטנטון זכה במלגה על שם הארי טרומן לסטודנטים המעוניינים להשתלב במגזר הציבורי וסיים תואר ראשון במדע המדינה מאוניברסיטת מרקט. לאחר מכן סיים לימודי משפטים מאוניברסיטת מישיגן. בשובו לפיניקס עבד כעורך דין בפירמות פרטיות. בשנים 2000–2009 כיהן כחבר מועצת העיר פיניקס, לאחר מכן שימש כסגן פרקליט המדינה של אריזונה עד דצמבר 2010. ב-2011 נבחר לראשות עיריית פיניקס ונכנס לתפקידו בינואר 2012. ב-2015 נבחר לתקופת כהונה נוספת. באוקטובר 2017 הכריז כי בכוונתו להתמודד ב-2018 לבית הנבחרים של ארצות הברית. הוא גבר בבחירות על סטיב פררה מהמפלגה הרפובליקנית. ב-2020 וב-2022 נבחר לתקופת כהונה נוספות. סטנטון נשוי לניקול והם הורים לבן ובת. מדיה וקבצים בנושא גרג סטנטון בוויקישיתוף אתר האינטרנט הרשמי של גרג סטנטון גרג סטנטון, ברשת החברתית פייסבוק גרג סטנטון, ברשת החברתית אקס (טוויטר) ביוגרפיה, באתר centralphoenixwomen.org גרג סטנטון, באתר המדריך הביוגרפי של הקונגרס של ארצות הברית (באנגלית)
ג'וזי אייזנברג

ג'וזי (יוסף) אייזנברג (בצרפתית: Josy (Yossef) Eisenberg;‏ כ"ד בכסלו תרצ"ד, 12 בדצמבר 1933, שטרסבורג – כ' בכסלו תשע"ח, 8 בדצמבר 2017, נורמנדי) היה רב, סופר, מפיק ובמאי טלוויזיה צרפתי, ממוצא פולני חסידי. ג'וזי אייזנברג נולד בשטרסבורג במשפחה דתית לאוסקר (עובדיה) וגיטל. אביו היגר עם משפחתו מקרקוב בשנת 1895 בגיל 4. בזמן השואה התגורר בלימוז' תקופה מסוימת כמו מרבית יהודי שטרסבורג. בשנת 1943 הצליח להימלט לשווייץ ללא הוריו, שם חי עד סוף המלחמה. למד בבית הספר עקיבא בשטרסבורג, שנוסד ונוהל על ידי בן דודו בנימין (בנו) גרוס, ולאחר מכן בבית הספר פוסטל-דה-קולאנז'. לאחר הבגרות, התחיל ללמוד בסמינר היהודי של צרפת (בית ספר להכשרת רבנים) על פי קריאתו של הרב הנרי שילי, ובמקביל למד בפקולטה לספרות באוניברסיטת פריז. קיבל הסמכה לרבנות, תואר בהיסטוריה ודיפלומה בספרות. לאחר שירותו הצבאי שימש כרב בית הכנסת של רחוב סנט-אזור בפריז. שימש גם כן כמזכירו האישי של רבה הראשי של צרפת יעקב קפלן בין השנים 1961-1964. ב-1962, עם הגירת יהודי אלג'יריה לצרפת, הציע לרב קפלן לבקש מהוועד המרכזי של הטלוויזיה הצרפתית לכונן תוכנית טלוויזיה ייעודית ליהודי צרפת, כפי שהיו קיימות עבור הקתולים והפרוטסטנטים. כך הפך הרב אייזנברג ליוצר, מפיק ובמאי של התוכנית "מקור החיים", אותה הגיש מדי יום ראשון במשך 55 שנים, עד לפטירתו. בתוכנית לימד והסביר דברים רבים ביהדות וראיין רבנים חשובים, ביניהם הרב עדין אבן ישראל שטיינזלץ. לאור הצלחת התוכנית, ב-1968 פתח תוכנית נוספת של רבע שעה בשם "תנ"ך פתוח". אייזנברג הוא גם מחברם של ספרים רבים, חלקם עם הפילוסוף היהודי ארמנד אבקסיס, שותפו לתוכנית הטלוויזיה. בשנת 1973, השתתף בבימוי של הסרט "רבי ז'קוב" של ז'ראר אורי. זכה להוקרה רבה על פועלו מצד הרשויות בצרפת. התחתן חמש פעמים והוא אב לארבעה ילדים. נפטר בנורמנדי בכ' בכסלו ה'תשע"ח, 8 בדצמבר 2017. נשיא צרפת עמנואל מקרון הוקיר את זכרו. נטמן בירושלים 4 ימים אחרי פטירתו בהר המנוחות. ג'וזי אייזנברג, באתר "החכם היומי" ג'וזי אייזנברג, במסד הנתונים הקולנועיים IMDb (באנגלית) Déclaration de M. Emmanuel Macron, Président de la République, sur le décés du Grand Rabbin Josy Eisenberg, à Paris le 8 décembre 2017., vie-publique.fr (בצרפתית)
ייז'י פליקאן

ייז'י פליקאן (בצ'כית: Jiří Pelikán;‏ 23 באפריל 1906, הראדץ קראלובה – יולי 1984 צ'אקבוקו) היה שחמטאי יהודי-צ'כי וארגנטינאי. פליקאן השתתף בתחרויות רבות שנערכו באירופה בשנות ה-30 של המאה ה-20. בין היתר, הוא זכה בתחרות בפראג בשנים 1935 ו-1936. לאחר אולימפיאדת השחמט 1939, שנערכה בבואנוס איירס, פליקאן לא חזר לאירופה והשתקע בארגנטינה. הוא השתתף במספר תחרויות ולאחר קבלת אזרחות השתתף באליפות ארגנטינה בשחמט. בשנת 1956 הוא זכה בתחרות לזכר אלכסנדר אלכין. בשנים 1957 ו-1960 הוא סיים במקום השלישי באליפות ארגנטינה בשחמט. בשנת 1966 הוא זכה במקום השני באליפות ארגנטינה. הוא המשיך להתחרות עד לשנות ה-70 של המאה ה-20. בשנת 1965 הוענקה לו דרגת אמן בינלאומי. בין השנים 1935 ל-1939 השתתף ייז'י פליקאן ב-3 אולימפיאדות שחמט: ייז'י פליקאן, באתר צ'סגיימס (באנגלית) Pelikán, Jiří - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
לנצ'יה Esagamma

לנצ'יה Esagamma (באיטלקית: Lancia Esagamma) הם סדרות של משאיות כבדות ואוטובוסים מתוצרת יצרנית הרכב האיטלקית "לנצ'יה" אשר יוצרו בין השנים 1962–1973. דגמי "לנצ'יה Esagamma" יוצרו על ידי "חטיבת לנצ'יה רכבים כבדים" (Lancia Veicoli Industriali) (ספ'). סך הכול יוצרו 6,648 יחידות (משאיות). דגמי "לנצ'יה Esagamma" יוצאו לצרפת, בריטניה, גרמניה, אוסטריה, בלגיה, יון, הולנד, סלובניה ואיראן. 516 519 520 516 טורבו 718 703 (יוצר עד שנת 1964) 703-08 - האוטובוס האיטלקי הראשון שנבנה מאלומיניום (יוצר בין השנים 1973-1980), 715 (42 נוסעים) 718 (יוצרו 200 יחידות) "לנצ'יה Esagamma" "לנצ'יה Esagamma" "לנצ'יה Esagamma" "לנצ'יה Esagamma" "לנצ'יה Esagamma" "לנצ'יה Esagamma" - דגם 718 - אוטובוס לנצ'יה Omicron לנצ'יה 140 "לנצ'יה Esagamma" - תמונות מדיה וקבצים בנושא לנצ'יה Esagamma בוויקישיתוף מדיה וקבצים בנושא לנצ'יה Esagamma בוויקישיתוף "לנצ'יה Esagamma" revolvy " לנצ'יה 703, לנצ'יה 718 tramroma.com/autobusroma/rete_urb/autobus/rotabili/autrot רשימת כלי הרכב שייצרה לנצ'יה (ראו: משאיות) autocarbase.com/2012/12/lancia "לנצ'יה Esagamma" - תמונות ://cars--reviews.com/content/lancia-esagamma-516 ההיסטוריה שלנו (ראו לנצ'יה 703-8 mauri-bus לנצ'יה 703-8 tramroma.com/autobusroma/rete_urb/autobus
סטיב אדלר (פוליטיקאי)

סטיב אדלר (באנגלית: Steve Adler; נולד ב-1956) הוא עורך דין ופוליטיקאי יהודי-אמריקאי המכהן כראש עיריית אוסטין שבטקסס. אדלר נולד למשפחה יהודית בוושינגטון די. סי. ב-1978 סיים תואר ראשון ביחסים בינלאומיים באוניברסיטת פרינסטון וב-1982 סיים לימודי משפטים באוניברסיטת טקסס באוסטין. לאחר הלימודים עבד כעורך דין בתחום זכויות האזרח, ב-1985 היה ממייסדי חברת עורכי הדין "Barron, Graham & Adler LLP". ב-1996 חבר לאליוט שפלי ושימש ראש מטהו ויועצו המשפטי בעת שכיהן בסנאט של מדינת טקסס. בשנים 2009–2014 כיהן בהנהלת שלוחת אוסטין של הליגה נגד השמצה ושימש כיושב ראש השלוחה בשנים 2009–2011. פעילות ציבורית נוספת שלו הייתה כחבר בוועד המנהל של בלט אוסטין בשנים 1999–2014 כולל כהונה כיושב ראש הוועד בשנים 2003–2005, וחבר בהנהלת עמותת "Breakthrough Austin" למניעת נשירה מלימודי התיכון וקידום לימודי השכלה גבוהה. ב-2014 נבחר לראשות העיר אוסטין והחל לכהן בתפקיד בינואר 2015. ב-2018 נבחר לתקופת כהונה נוספת ברוב של 59%. אדלר נשוי לדיאן והם הורים לשלוש בנות. מדיה וקבצים בנושא סטיב אדלר בוויקישיתוף אתר הבחירות אתר האינטרנט של סטיב אדלר Meet Steve Adler, Austin’s Mellow Mayor — Who’s Getting Feisty Under Trump, פורוורד, 2 באוגוסט 2017
סטיב אדלר (פירושונים)

האם התכוונתם ל... סטיב אדלר – מגשר, לשעבר נשיא בית הדין הארצי לעבודה סטיב אדלר (פוליטיקאי) – עורך דין ופוליטיקאי אמריקאי, ראש עיריית אוסטין שבטקסס סטיבן אדלר – מוזיקאי יהודי אמריקאי
עובאדה א-סאמת

עֻבאדה א-סאמִת (בערבית: عبادة الصامت 586–655) היה אחד מבני לווייתו של מוחמד. הוא השתייך לקואליציית השבטים שכותנה האנצאר, ולחם כמעט בכל מלחמותיו של מוחמד בימי ראשית האסלאם. בהמשך, שירת א-סאמת תחת שלושת הח'ליפים הראשונים מבין הראשידון, וסייע להם במלחמות הכיבוש כנגד האימפריה הביזנטית. המסע לכיבוש קפריסין בראשותו, הפך את א-סאמת לאחד מהמצביאים הנודעים והמצליחים ביותר בתולדות ח'ליפות הראשידון. לצד זאת, השתתף א-סאמת בלפחות שבע מערכות צבאיות בתקופת שירותו בצבא הראשידון. לאחר פרישתו, התיישב בארץ ישראל והפך לקאדי תחת שלטונו של מושל סוריה, מועאויה, ואף סייע לו בשנותיו האחרונות. לצד שירותו הצבאי, שירת א-סאמת כמורה הלכה, מופתי ושופט, וכן פיקח על המרות הדת בקרב האוכלוסייה שחיה בשטחים שנכבשו על ידי הראשידון, והיה גם שותף בבנייתם של מספר מסגדים במצרים ובסוריה. מדיה וקבצים בנושא עובאדה א-סאמת בוויקישיתוף ערך זה הוא קצרמר בנושא אסלאם ובנושא אישים. אתם מוזמנים לתרום לוויקיפדיה ולהרחיב אותו.
הגיס המטכ"לי

הגַּיִס המטכ"לי (גַּיִס 446) הוא יחידה בדרג המבצעי של צה"ל, ומורכבת מאוגדות סדירות ואוגדות מילואים. בראש הגיס עומד קצין בדרגת אלוף. גיס אינו יחידה פעילה בזמן שלום, ומפקד הגיס משמש בתפקיד זה בנוסף לתפקיד סדיר בצבא, כגון ראש אגף במטכ"ל. בשעת חירום או מלחמה, מקבל מפקד הגיס פיקוד מבצעי על האוגדות שבגיס שלו, ובכך מקל על מפקד הפיקוד בהפעלת הכוחות שבמרחב. ייעוד הגיס במצב כזה הוא להפעיל את הכוחות ברמה הטקטית והאופרטיבית ולשחרר את הפיקוד לעיסוק בתכנון ובאסטרטגיה. במלחמת לבנון הראשונה היה הגיס, תחת פיקודו של אביגדור בן-גל, העוצבה הטקטית הגדולה ביותר ששלח צה"ל לשדה הקרב אי פעם. חודשים ספורים לפני מלחמת לבנון השנייה הוחלט על פירוק הגיס ושילוב הפונקציות שלו במטה הכללי של צה"ל ובפיקוד צפון. לפיכך לא נטל הגיס חלק במלחמה. לאחר מלחמת לבנון השנייה מונה למפקד הגיס משה עברי-סוקניק. במהלך השנים הפך הגיס מגיס המשויך לפיקוד הצפון לגיס מטכ"לי. פרק זה לוקה בחסר. אנא תרמו לוויקיפדיה והשלימו אותו. עורך: אל"ם (במיל') בעז זלמנוביץ, הקרב בסולטאן יעקוב, מבוסס על מחקרו של ד"ר אפרים יקר ממחלקת ההיסטוריה של צה"ל, מודן, משרד הביטחון – ההוצאה לאור, צה"ל - המחלקה להיסטוריה, 2020, עמ' 11 אמיר בוחבוט, עברי-סוקניק מונה למפקד גיס, באתר nrg‏, 18 בינואר 2007 46 שנים לגיס 446 - הגיס המטכ״לי, באתר צה"ל, ‏21 באוקטובר 2021 יובל אזולאי, עמוס הראל, האלוף במילואים אודי שני יפקד על הגיס הצפוני, באתר הארץ, 28 בינואר 2008 אפרת וייס, אלוף גרשון הכהן מונה למפקד הגיס הצפוני, באתר ynet, 10 בינואר 2010 אתר צה"ל - צבא ההגנה לישראל : דבר המפקד : תא"ל יוסי בכר הועלה לדרגת אלוף, ‏2015-09-24 נכנס לתפקידו אלוף דוד זיני כמפקד פיקוד ההכשרות והאימונים והגיס המטכ"לי, באתר צה"ל, 7 ביולי 2023
נונייס

האם התכוונתם ל... נוּניֶיס (בספרדית: Núñez) הוא שם משפחה ספרדי, שהוא פטרונים של השם נוניו. הווריאנט הפורטוגזי (והגליסי) הוא נוּנֶס (Nunes). ג'ייקוב נונז קארדוזו – עיתונאי ותאורטיקן כלכלי יהודי אמריקאי ממוצא ספרדי שפעל במאה ה-19 ז'וזפ ליואיס נונייס – מנשיאי מועדון הכדורגל ברצלונה, בין שנת 1978 לבין 2000. פאולה נונייס – שחקנית ומפיקה מקסיקנית. נונס
WDG

WDG (בעברית: וודג'; בסלנג להט"בי: קלסתר הפנים) הוא אתר חדשות ותוכן ישראלי עצמאי המיועד לקהילה הגאה בישראל, ומתמקד בעיקר בנושאים הקשורים בה ומשיקים אליה. האתר הוקם בשנת 2015 על ידי ג'ורג' אבני, שיר נחמיאס ורעות נגר, שלושה כתבי עבר של מדור גאווה באתר החדשות mako, מתוך כוונה לייצר קול שיוצא מהקהילה, מדבר בשפתה, וקורא לפעולה. הקמת האתר נבעה מההבנה כי ”גיוון מחזק את הקהילה ומחזק את החברה שבה אנו חיות, ולכן צריכה להיות פלטפורמה שבה נפגשות כל אותיות הלהטבפ״אק ומכירות”. האתר עלה לאוויר ב-24 בדצמבר 2015 בהשקה שקטה, ובחודש אפריל 2016 הושק רשמית במסיבת השקה בפאב האוויטה בתל אביב. וודג' היא מילה מקובלת בסלנג הלהט"בי לתיאור קלסתר פנים. מקורו של המונח הוא מהמילה הערבית וָגְ'ה (وَجْه) שמשמעותה פנים. השם נבחר כדי לתאר את מטרתו של האתר - לשמש כבמה לקהילה הגאה ולהציג את הפנים המגוונות של חבריה וחברותיה. סמליל האתר מורכב משילוב של שלוש שפות – אנגלית, עברית וערבית: מקור השם הוא בערבית, האות "W" היא אות אנגלית ותנועת הסגול המוצגת תחתיה היא מסימני התנועות מהשפה העברית. וודג' הוא פרויקט חברתי וכל הכותבים והעורכים בו עושים זאת בהתנדבות, בהם ראשי ארגונים מהקהילה ומחוצה לה ופעילים חברתיים שונים. הוא מרכז ידיעות חדשותיות מהארץ ומהעולם בנושאים הנוגעים לקהילה הגאה, יחד עם מידע על הארגונים העוסקים בתחום, טורים אישיים ועדכונים לגבי פעילויות ברחבי הארץ שעניינן קהילת הלהט"ב בישראל. בנוסף עוסק האתר בהרחבה במאבק לזכויות הקהילה בישראל, ומפרסם עדכונים וטורי דעה בנושאים השונים הנמצאים על סדר היום הציבורי, הפוליטי והמשפטי בעניינה. האתר עובד בשיתוף פעולה עם ארגונים והתארגנויות שונות בקהילה הגאה, והתוכן בו נוגע בתחומים מגוונים וההקשר שלהם לנושא הלהט"בי: מדור בריאות, הנכתב בשיתוף החברה לרפואת להט"ב של ההסתדרות הרפואית. מדור ארגונים, המציג את ארגוני הקהילה הגאה השונים, יעדיהם, ואפשרויות ההתנדבות בהם. מדור תרבות, הכולל פינות תיאטרון, מוזיקה וקולנוע המסקרות אמנים ויוצרים גאים, די ג'ייז מהקהילה הגאה, ביקורות סרטים והצגות. במסגרת המדור מתקיים מיזם בשם "ספרות גאה", הכולל חנות ספרים אינטרנטית שמציעה למכירה ספרות להט"בית במגוון ז'אנרים – שירה, סיפורת, ילדים ועיון. מדור ספורט, בשיתוף מועדון ספורט גאה תל אביב, המציג את קבוצות הספורט הגאות בכל רחבי הארץ ומסקר אירועי ספורט גאים בארץ ובעולם. וודג' מקיים שיתופי פעולה רבים עם אירועים הקשורים בקהילה הגאה, ובראשם מצעד הגאווה הנערך מדי שנה בחודש יוני. בשנת 2017 היה צוות האתר שותף בהפקת קליפ הגאווה הרשמי של עיריית תל אביב-יפו, שבוצע על ידי הזמרת אישתאר. הקהילה הגאה סלנג להט"בי אתר האינטרנט הרשמי של WDG WDG, ברשת החברתית פייסבוק הכירו את ג'ורג' אבני ורעות נגר, באתר וואלה, 16 בפברואר 2017 יעל גזית, עכשיו תורן: מצעד הגאווה מהזווית הנשית, באתר ynet‏, 3 ביוני 2016 חג שמח! קליפ הגאווה הרשמי של 2017, באתר mako‏, 24 במאי 2017
וודג'

האם התכוונתם ל... וודג' (סלנג) – סלנג להט"בי WDG – אתר אינטרנט להט"בי מכפלת וודג' – פעולה מתמטית כריס וודג' – במאי סרטי אנימציה
דמיטרי אלכסנדרוביץ', נסיך רוסיה

דמיטרי אלכסנדרוביץ', נסיך רוסיה (ברוסית: Дмитрий Александрович Романов; ‏15 באוגוסט 1901 – 7 ביולי 1980), היה נכדו של אלכסנדר השלישי, קיסר רוסיה, ונשיא אגודת משפחת רומנוב. דמיטרי נולד ב-15 באוגוסט 1901 בגטצ'ינה, לאלכסנדר מיכאילוביץ', הנסיך הגדול של רוסיה ולקסניה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. למרות שהוא היה נכדו של אלכסנדר השלישי הוא לא קיבל את התואר "הנסיך הגדול של רוסיה", מכיוון שבקו הגברי הוא היה רק נינו של ניקולאי הראשון, קיסר רוסיה. לאחר המהפכה הרוסית נעצרו הוריו, אחיו וסבתו על ידי הבולשביקים והושמו במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב דמיטרי את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. בתחילה התגורר דמיטרי בצרפת ובאנגליה לסירוגין, אולם בסוף שנות ה-20 הוא היגר לארצות הברית, שם עבד כברוקר במנהטן. בתחילת שנות ה-30 הוא חזר לאירופה, והתיישב בביאריץ בצרפת, שם ניהל חנות של שאנל. במהלך עבודתו התאהב דמיטרי ברוזנת מרינה סרגייבנה גולנישצ'בה-קוטוזובה, בתו של הרוזן סרגיי אלכסנדרוביץ' גולנישצ'ב-קוטוזוב, שהיה מושל מחוז יאלטה לפני המהפכה. ב-25 באוקטובר 1931 התחתנו השניים בפריז, ובשנת 1933 נולדה בתם נדג'דה דמיטרייבנה רומנובה. במהלך מלחמת העולם השנייה שירת דמיטרי כקצין בצי המלכותי, ובשנת 1947 הוא התגרש מאשתו. בשנת 1950 למד דמיטרי ייננות, ולאחר מכן מונה למנהל חברת ויסקי בלונדון. ב-20 באוקטובר 1954 התחתן דמיטרי עם שיילה צ'יזהולם, אך לא היו להם ילדים, ובשנת 1969 מתה שיילה. בשנת 1979 מונה דמיטרי לנשיא אגודת משפחת רומנוב אשר הוקמה על ידי ניקולאי רומנוביץ', נסיך רוסיה, וב-7 ביולי 1980 הוא מת בלונדון, ולאחיו וסילי אלכסנדרוביץ', נסיך רוסיה הפך לנשיא העמותה. מדיה וקבצים בנושא דמיטרי אלכסנדרוביץ', נסיך רוסיה בוויקישיתוף דמיטרי אלכסנדרוביץ', נסיך רוסיה, באתר "Find a Grave" (באנגלית)
סופיה שרלוטה, נסיכת שלזוויג-הולשטיין-זונדרבורג-בק

סופיה שרלוטה, נסיכת שלזוויג-הולשטיין-זונדרבורג-בק (בגרמנית: Sophie Charlotte von Schleswig-Holstein-Sonderbourg-Beck;‏ 31 בדצמבר 1722 - 7 באוגוסט 1763), הייתה אמו של פטר הראשון, הדוכס הגדול של אולדנבורג. גאורג לודוויג נולדה ב-31 בדצמבר 1722 בהמבורג, לפרידריך וילהלם השני, דוכס שלזוויג הולשטיין-זונדרבורג-בק ולאורסולה אנה, רוזנת העיר דוהנה-שלודין-קארווינדן, בתם של כריסטופר הראשון, רוזן העיר דוהנה-שלודין ומריה פרדריקה, רוזנת העיר דוהנה. ב-25 בינואר 1738 התחתנה סופיה שרלוטה בקניגסברג, עם בן משפחה רחוק, אלכסנדר אמיל דה דוהנה-שלוביטן, אולם הוא נהרג ב-30 בספטמבר 1745 בקרב סור במהלך מלחמת הירושה האוסטרית. ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים. בשנת 1762 הצטרף גאורג לודוויג לצבא האימפריה הרוסית, ולאחר הדחת פיוטר השלישי, קיסר רוסיה בידי אחייניתו יקטרינה השנייה, קיסרית רוסיה, הועלה גאורג לודוויג לדרגת גנרל-פלדמרשל. ב-7 באוגוסט 1763 מתה סופיה שרלוטה בהמבורג, ובדיוק חודש לאחר מכן ב-7 בספטמבר מת בעלה גאורג לודוויג בקיל. ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים: פרידריך מהולשטיין-גוטורפ (1751–1752). וילהלם מהולשטיין-גוטורפ (1753–1772). פטר הראשון, הדוכס הגדול של אולדנבורג (1755–1823). מדיה וקבצים בנושא סופיה שרלוטה, נסיכת שלזוויג-הולשטיין-זונדרבורג-בק בוויקישיתוף סופיה שרלוטה, נסיכת שלזוויג-הולשטיין-זונדרבורג-בק